Foto: @pr.railway Facebook Tailand janubida relslarni yog‘och shpallarga mahkamlaydigan 66 dona qotirgichning o‘g‘irlanishi natijasida yo‘lovchi poyezdning oltita vagoni izidan chiqib ketdi, deb xabar berdi Bangkok Post gazetasi. Foto: @pr.railway Facebook Voqea Bangkokdan 180 kilometr uzoqlikdagi Cha-Am stansiyasi hududida sodir bo‘lgan. Poyezd vagonlarida yo‘lovchilar bo‘lmagani sababli hech kim jarohat olmagan. Poyezd harakati bir necha soatga to‘xtatilgan. Politsiya o‘g‘irlangan qotirgichlarni Cha-Am shahrida metallolom sotish bilan shug‘ullanuvchi shaxsning omboridan topgan. U o‘g‘irlangan buyumlarni sotib olishda gumonlanib qo‘lga olingan. Ombor egasi qotirgichlarni bir necha kun oldin noma’lum shaxslardan sotib olganini aytgan.